‘Die pad na selfbestuur’: BevolkingsriviereFlip Buys, voorsitter van die Solidariteit Beweging (Foto: Reint Dykema) In die 23ste hoofstuk van sy boek, Die pad na selfbestuur, beskryf Flip Buys, voorsitter van die Solidariteit Beweging, die gesprek wat hy onlangs met ŉ jong vlieënier gehad het oor die realiteite wat dié vanuit die lug op die Afrika-kontinent sien afspeel. Hulle bespreek ook wat dit moontlik vir die toekoms van Suid-Afrika kan beteken. Buys gebruik hierdie interaksie om die aard van bevolkingskuiwe en die redes wat daartoe lei, uiteen te sit, asook om uit te stip wat dit vir Afrikaners se toekoms inhou. Hy skryf tereg: “Die ou bedeling het vir meer as twee dekades tevergeefs probeer om bevolkingsbewegings met staatsmag te keer. Demografiese bewegings laat hulle nie deur politieke en juridiese maatreëls stopsit nie.” (Grafika: Verskaf) Dit is ook vandag nog waar, met menigte bevolkingskuiwe wat daartoe aanleiding gegee het dat Afrikaners dikwels na voorstede, private leefstyldorpe en ander private instellings trek. Met hierdie insig skryf Buys dus dat die bevolkingswerklikhede van die land die beginpunt van toekomsbeplanning moet wees. Hy redeneer dus voorts dat demografie gesien moet word as die toekoms wat reeds gebeur het: “Uiteindelik is demografiese oplossings egter die enigste blywende antwoord vir demografiese omwentelings. Westerlinge sal vroeër of later uit die vloei van demografiese riviere moet kom.” Kom luister saam na Martin Jansen se voorlesing van hierdie hoofstuk.